แนวโน้มดัชนีเช้าปรับขึ้นตามตลาดตปท.
นักวิเคราะห์ฯคาดตลาดหุ้นไทยเช้านี้สดใสแนวเดียวกับตลาดต่างประเทศทั้งดาวโจนส์-เอเชีย หลังได้แรงหนุนจากตัวเลขภาคการผลิตของสหรัฐและจีนที่ออกมาดี
2 ก.ย. 2553

นักวิเคราะห์ฯคาดตลาดหุ้นไทยเช้านี้สดใสแนวเดียวกับตลาดต่างประเทศทั้งดาวโจนส์-เอเชีย หลังได้แรงหนุนจากตัวเลขภาคการผลิตของสหรัฐและจีนที่ออกมาดี 
นายอภิชาติ ผู้บรรเจิดกุล นักวิเคราะห์ สำนักวิจัย บล.ทิสโก้ กล่าวว่า ตลาดหุ้นไทยเช้านี้น่าจะปรับตัวขึ้นทิศทางเดียวกับตลาดต่างประเทศ โดยตลาดหุ้นอื่นในภูมิภาคเอเชียเช้านี้บวกขึ้นมาตามดาวโจนส์ หลังได้รับแรงหนุนจากตัวเลขภาคการผลิตของสหรัฐฯและจีนที่ออกมาดี ประกอบกับ ราคาน้ำมันที่รีบาวน์ขึ้น ส่วนปัจจัยที่ต้องจับตาในคืนนี้คือการประกาศตัวเลขยอดขายบ้านรอปิดการขายและคำสั่งซื้อภาคโรงงานของสหรัฐฯ และคาดว่าธนาคารกลางยุโรป (ECB) จะยังคงอัตราดอกเบี้ย          ส่วนปัจจัยในประเทศให้ติดตามการตัดสินของศาลปกครองในคดีมาบตาพุดที่จะมีการตัดสินในวันนี้ ซึ่งยังมองในทิศทางบวกอยู่ และติดตามการประชุมครม.เศรษฐกิจชุดเล็กว่าจะมีมาตรการมาดูแลค่าเงินบาทอย่างไร แต่คาดว่าคงไม่มีมาตราการที่ทำลาย sentiment ยังมองในทิศทางบวก นอกจากนี้เม็ดเงินจากต่างประเทศยังไหลเข้าตามภาวะเศรษฐกิจที่ฟื้นตัว พร้อมให้แนวรับ 914-919 จุด แนวต้าน 930-935 จุด